ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
பயன்பாட்டு அறிவியல் மற்றும் தொழில்துறை தொழில்நுட்பம் ஆகிய துறைகளில் இந்தியா மற்றும் தென் கொரியா இடையே உள்ள கூட்டுறவை மேம்படுத்தும் புரிந்துணர்வு ஒப்பந்தத்திற்கு அமைச்சரவை ஒப்புதல்
பயன்பாட்டு அறிவியல் மற்றும் தொழில்துறை தொழில்நுட்பம் ஆகிய துறைகளில் இந்தியா மற்றும் தென் கொரியா இடையே உள்ள கூட்டுறவை மேம்படுத்தும் புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. தென் கொரியா அதிபர் இந்தியாவிற்கு பயணம் மேற்கொண்ட போது ஜூலை 9, 2018 அன்று இந்த புரிந்துணர்வு ஒப்பந்தம் புது தில்லியில் கையழுத்திடப்பட்டது.
நிலையான வளர்ச்சி மற்றும் வாழ்க்கை தரத்தை மேம்படுத்துவதை ஊக்குவிப்பதற்காக பயன்பாட்டு அறிவியல் மற்றும் தொழித்துறை தொழிநுட்பம் ஆகிய துறைகளில் உள்ள இருத்தரப்பு உறவை மேம்படுத்துவதே இந்த புரிந்துணர்வு ஒப்பந்தத்தின் முக்கிய நோக்கமாகும்.
குடியரசுத் துணைத் தலைவர் செயலகம்
பகிர்தல் மற்றும் கவனம் செலுத்துதல் நமது சித்தாந்தத்தில் முக்கிய அங்கம் வகிக்கிறது : குடியரசுத் துணைத் தலைவர் நமது கலாச்சார மதிப்பின் மையமாக கோயில்கள் திகழ்கின்றன புதுப்பிக்கப்பட்ட ஸ்ரீ லட்சுமி நரசிம்மர் கோயிலைத் திறந்துவைத்தார்
பகிர்தல் மற்றும் கவனம் செலுத்துதல் ஆகியவை நமது சித்தாந்தத்தின் முக்கிய அம்சங்களாக உள்ளன என்று குடியரசுத் துணைத் தலைவர் திரு. எம். வெங்கையா நாயுடு கூறியுள்ளார். ஹரே கிருஷ்ணா பவுண்டேஷன் புதுப்பித்துள்ள ஐதராபாத்தில் உள்ள ஸ்ரீ லட்சுமி நரசிம்ம சுவாமி கோவிலை இன்று திறந்துவைத்த பின்னர் கூடியிருந்தவர்கள் மத்தியில் அவர் உரையாற்றினார். நிகழ்ச்சியில் தெலங்கானா வீட்டுவசதி, சட்டம் மற்றும் அறநிலையத்துறை அமைச்சர் திரு. ஏ. இந்திரா கரண் ரெட்டி மற்றும் பிரமுகர்கள் பலர் கலந்துகொண்டனர்.
கோயில்கள் இந்திய கலாச்சார மையமாகவும் பொதுமக்களின் இசை, நாடக மற்றும் ஆன்மிக முன்னேற்றத்திற்கான மையமாகவும் திகழ்வதாகக் குடியரசுத் துணைத் தலைவர் குறிப்பிட்டார். அவை மத மற்றும் ஆன்மிக சிந்தனை குறித்த விழிப்புணர்வை ஹரிகதை மற்றும் புராண சொற்பொழிவுகள் மூலம் ஏற்படுத்துவதாக அவர் கூறினார். இந்தியாவின் கலாச்சார வாழ்வில் கோவில்களுக்கு முக்கிய இடம் அளிக்கப்பட்டுள்ளது என்றும் மனித குலத்திற்கு சேவை அளிக்கும் ஒவ்வொரு செயலும் போற்றப்படுகிறது என்றும் குடியரசுத் துணைத் தலைவர் குறிப்பிட்டார். நாம் அன்றாடம் மேற்கொள்ளும் பல்வேறு செயல்பாடுகளுக்கு ஆன்மிகத்துடன் தொடர்பு உள்ளது என்றும் அதன் காரணமாகவே வித்யாலயா, சிகிச்சாலயா, போஜனாலயா போன்ற சொற்கள் மற்றும் சவுச்சாலயா என்ற சொல் கூடப் பயன்பாட்டில் உள்ளது எனவும் அவர் கூறினார். அனைத்து வாழும் உயிர்கள் மற்றும் உயிரற்ற பொருட்கள் ஒரே தெய்வீகச் சித்தாந்தத்தின் அம்சமே எனப் பார்ப்பதால் அனைத்து இடங்களிலும் நாம் தெய்வீகத்தைப் பார்க்கிறோம் என்று அவர் கூறினார்.
கிருஷ்ணர் அனைத்து உயர் மதிப்புகளின் சின்னமாகத் திகழ்வதாகக் குடியரசுத் துணைத் தலைவர் குறிப்பிட்டார். சமுதாயத்தில் கிருஷ்ணர் குறித்த எண்ணத்தை ஏற்படுத்தினால், நம்மால் மக்களின் வாழ்வில் பெரும் மாற்றத்தை ஏற்படுத்த முடியும். .மேலும் நம்மால் அமைதி, வளம், சகோதரத்தும் ஆகியவற்றை அனைத்து குடும்பங்களிலும் ஏற்படுத்த முடியும் என்றும் அவர் தெரிவித்தார்.
(Visitor Counter : 140
புதிய மற்றும் புதுப்பிக்கத்தக்க எரிசக்தி அமைச்சகம்
புதுப்பிக்கத்தக்க எரிசக்தித் திட்டங்களுக்குக் கூட்டாக நிதியளிக்க யூனியன் பாங்க் ஆஃப் இந்தியா மற்றும் பாங்க் ஆஃப் பரோடாவுடன் இந்திய புதுப்பிக்கத்தக்க எரிசக்தி மேம்பாட்டு முகமை புரிந்துணர்வு ஒப்பந்தங்களில் கையெழுத்திட்டுள்ளது
இந்தியாவில் புதுப்பிக்கத்தக்க எரிசக்தியின் வளர்ச்சியை விரைவுபடுத்துவதற்கான மற்றொரு முயற்சியாக, யூனியன் பாங்க் ஆஃப் இந்தியா  மற்றும் பாங்க் ஆஃப் பரோடா  ஆகியவற்றுடன் இந்திய புதுப்பிக்கத்தக்க எரிசக்தி மேம்பாட்டு முகமை லிமிடெட்  புரிந்துணர்வு ஒப்பந்தங்களில் செப்டம்பர் 5, 2023 அன்று கையெழுத்திட்டுள்ளது. யூனியன் பாங்க் ஆஃப் இந்தியா மற்றும் பாங்க் ஆஃப் பரோடாவுடன் இணைந்து, நிறுவப்பட்ட மற்றும் வளர்ந்து வரும் பரந்த அளவிலான புதுப்பிக்கத்தக்க எரிசக்தித் திட்டங்களுக்கு இந்திய புதுப்பிக்கத்தக்க எரிசக்தி மேம்பாட்டு முகமைக்கு இணை கடன் வழங்க இந்த ஒப்பந்தங்கள் வகை செய்யும்.
இந்த ஒப்பந்தங்கள் குறித்து தனது மகிழ்ச்சியை வெளிப்படுத்திய இந்திய புதுப்பிக்கத்தக்க எரிசக்தி மேம்பாட்டு முகமையின் தலைவரும் நிர்வாக இயக்குநருமான திரு பிரதீப் குமார் தாஸ், "யூனியன் பாங்க் ஆஃப் இந்தியா, பாங்க் ஆஃப் பரோடா ஆகியவை நாடு தழுவிய அளவில் கிளைகளைக் கொண்டுள்ளன. இந்த ஒத்துழைப்பு, குறிப்பாக 2-ம் நிலை மற்றும் 3-ம் நிலை நகரங்கள், கிராமப்புறங்களில் எங்கள் எல்லையை விரிவுபடுத்துவதை நோக்கமாகக் கொண்டுள்ளன. இது ஏற்கனவே உள்ள வாடிக்கையாளர்களுக்கும் புதிய வாடிக்கையாளர்களுக்கும் தனித்துவமான நிதி ஆதரவை வழங்க எங்களுக்கு உதவுகிறது. எங்கள் பலம் மற்றும் வளத்தை இணைப்பதன் மூலம், தற்சார்பு இந்தியா மற்றும் நிலைத்த வளர்ச்சிக்கான பிரதமரின் தொலைநோக்குப் பார்வைக்கு ஏற்ப எங்கள் வாடிக்கையாளர்களுக்கு தொடர்ந்து சேவை செய்ய முடியும் என நம்புகிறோம்” என்றார்.
யூனியன் பேங்க் ஆஃப் இந்தியா உடனான புரிந்துணர்வு ஒப்பந்தத்தில் ஐ.ஆர்.இ.டி.ஏ.வின் பொது மேலாளர்  திரு பரத் சிங் ராஜ்புத், யூனியன் பாங்க் ஆஃப் இந்தியாவின் பொது மேலாளர் திரு. தீரேந்திர ஜெயின் ஆகியோர் கையெழுத்திட்டனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1954833
------
ANU/AD/SMB/KPG/GK
(Visitor Counter : 89
பிரதமர் அலுவலகம்
இந்தியாவை தன்னிறைவாக மாற்றுவதில் ஸ்டார்ட் அப்கள் முக்கிய பங்காற்றி வருகின்றன; பிரதமர் மோடி
கொரோனா நெருக்கடி காலத்தில், இந்திய ஸ்டார்ட் அப்களின் தற்சார்பு நோக்கிய பங்களிப்பை பிரதமர் திரு நரேந்திர மோடி பாராட்டினார். பிராரம்ப் ஸ்டார்ட்அப் இந்தியா சர்வதேச உச்சிமாநாட்டில் இன்று காணொளி காட்சி மூலம் அவர் உரையாற்றினார்.
நிகழ்ச்சியில் உரையாற்றிய பிரதமர், , 45 சதவீதம் ஸ்டார்ட்அப்கள் இரண்டாம், மூன்றாம் நிலை நகரங்களில் அமைந்துள்ளதாகக் குறிப்பிட்டார். அவை, உள்ளூர் உற்பத்தி பொருட்களின் வணிக முத்திரைகளாக திகழ்கின்றன. உள்ளூர் வாய்ப்புகளுக்கு ஏற்ப ஒவ்வொரு மாநிலமும் ஸ்டார்ட்அப்களுக்கு ஆதரவும், ஊக்குவிப்பும் அளித்து வருகின்றன. ஸ்டார்ட்அப் இந்தியா இயக்கத்தின் அங்கமாக நாட்டின் 80 சதவீத மாவட்டங்கள் தற்போது உள்ளன. மக்கள் தங்களது உணவுப் பழக்க வழக்கங்களில் மிகவும் கவனமாக உள்ளதால், வேளாண்மை, உணவு ஆகிய துறைகளில் புதிய வாய்ப்புகள் அதிகரித்துள்ளதை பிரதமர் சுட்டிக்காட்டினார். ஒரு லட்சம் கோடி ரூபாய் மூலதன அடிப்படையுடன் வேளாண் கட்டமைப்பு நிதி உருவாக்கபட்டுள்ளதால், இந்தத் துறைகளின் வளர்ச்சியில் இந்தியா சிறப்பு கவனம் செலுத்தி வருகிறது. இந்தப் புதிய வழிகள் மூலமாக, ஸ்டார்ட் அப்கள், விவசாயிகளுடன் கூட்டாக செயல்பட்டு வருகின்றனர். பண்ணைகளிலிருந்து தரமான பொருட்களை எளிதாகக் கொண்டு வருவதில் முக்கிய பங்காற்றி வருகின்றனர்.
கொரோனா நெருக்கடியில் தற்சார்பு இந்தியா இயக்கத்தின் பங்களிப்பு குறித்து பிரதமர் சுட்டிக்காட்டினார். கிருமிநாசினிகள், பிபிஇ உபகரணங்கள், அது தொடர்பான விநியோக சங்கிலித்தொடர் கிடைப்பதை உறுதி செய்வதில் ஸ்டார்ட்அப்கள் முக்கிய பங்காற்றியுள்ளன. வீட்டு வாயிலில் மளிகை பொருட்கள், மருந்துகள் விநியோகம் முன்களப் பணியாளர்களை அழைத்து வரும் போக்குவரத்து வசதி போன்ற உள்ளூர் தேவைகளை சமாளிக்கும் வகையிலும், ஆன்லைன் படிப்பு பொருட்களை வழங்குவதிலும் அவர்கள் உன்னத பங்காற்றியுள்ளனர். துன்பத்திலும் வாய்ப்புகளை கண்டுபிடிப்பதில் ஸ்டார்ட்அப்களின் ஆர்வத்தையும், பேரிடர் காலத்தில் அவர்கள் நம்பிக்கையை ஏற்படுத்திக் கொண்டிருப்பதை பிரதமர் பாராட்டினார்.
மனித வள மேம்பாட்டு அமைச்சகம்
மின்னணு வழி -கற்றலுக்கான பங்களிப்பைப் பெறுவதற்கு வித்யாதான் 2.0 என்ற தேசிய அளவிலான திட்டத்தை மனிதவள மேம்பாட்டுத் துறை அமைச்சர் தொடங்கி வைத்தார்
மின்னணு சாதனங்கள் மூலம் - கற்றலுக்கான பங்களிப்புகளைப் பெறுவதற்கு வித்யாதான் 2.0 என்ற தேசிய அளவிலான திட்டத்தை மத்திய மனிதவள மேம்பாட்டுத் துறை அமைச்சர் திரு ரமேஷ் பொக்ரியால் `நிஷாங்க்' புதுடெல்லியில் தொடங்கி வைத்தார். காணொலிக் காட்சி மூலம் நடைபெற்ற இந்த நிகழ்ச்சியில் மனிதவள மேம்பாட்டுத் துறை இணை அமைச்சர் திரு. சஞ்சய் தோட்ரேவும் கலந்து கொண்டார். கோவிட்-19 பாதிப்பின் தொடர்ச்சியாக உருவாகியுள்ள சூழ்நிலையில் மாணவர்களுக்கு  மின்னணு சாதனங்கள் வழியாகக் கற்பதற்கான பாடங்களுக்கு அதிக தேவை ஏற்பட்டிருக்கும் சூழ்நிலையில் இந்தத் திட்டம் தொடங்கி வைக்கப்பட்டுள்ளது. கற்றலை மேம்படுத்துவதற்கு பள்ளிகளில் கற்றலுடன், டிஜிட்டல் கல்வியை ஒருங்கிணைக்க வேண்டிய அவசரத் தேவையைக் கருத்தில் கொண்டும் இத்திட்டம் உருவாக்கப் பட்டுள்ளது.
நிகழ்ச்சியின் போது பேசிய அமைச்சர், நாடு முழுக்க தனிப்பட்ட நபர்கள் மற்றும் அமைப்புகளைச் சேர்ந்தவர்கள், பள்ளி மற்றும் உயர் கல்விக்கான மின்னணு சாதனங்கள் வழியாகக் கற்பதற்கான பாடத் திட்டங்களை அன்பளிப்பாக அளிக்க / பங்களிப்பு செய்ய உதவும் வகையில் வித்யாதான் திட்டம் உருவாக்கப்பட்டது என்றும், தரமான கற்றலைத் தொடர்வதை உறுதி செய்ய இது உதவும் என்றும் கூறினார். நாடு முழுவதும் உள்ள பிள்ளைகள் எந்த இடத்தில் இருந்தும், எந்த நேரத்திலும் தங்கள் கற்றலைத் தொடர்வதற்கு உதவும் வகையில், இந்தப் பாடத் திட்டங்கள் திக்சா ஆப்-ல் பயன்படுத்தப்படும் என்றும் அமைச்சர் தெரிவித்தார்.
இதில் பங்களிப்பு செய்ய முன்வருபவர்கள் பதிவு செய்து கொண்டு, பல்வேறு வகையான பாடங்களை  அளிக்கலாம். மாநிலங்கள் / யூனியன் பிரதேசங்கள் பயன்படுத்தும் எந்த பாடத்திலும், எந்த வகுப்புக்கானதாகவும்  அவை இருக்கலாம் என்று அமைச்சர் தெரிவித்தார்.
கல்வியாளர்கள், குறிப்பிட்ட பாடத்தில் நிபுணர்கள், பள்ளிக்கூடங்கள், கல்லூரிகள், பல்கலைக்கழகங்கள், கல்வி நிலையங்கள், அரசு மற்றும் அரசு சாரா நிறுவனங்கள், தனிநபர்கள் போன்றவர்கள் இதில் பங்களிப்பு செய்யலாம் என்றும் அவர் தெரிவித்தார். திக்சா மின்னணு சாதனங்கள் வழி கற்றலுக்கான பாடத் திட்டத்திற்கு அங்கீகரிக்கப்பட்டு, அதில் சேர்க்கப்படுவது, பங்களிப்பு செய்பவர்களுக்கு பெருமைக்குரிய விஷயமாகவும், அங்கீகாரம் தருவதாகவும் இருக்கும் என்று பொக்ரியால் விவரித்தார். பல்வேறு மாநிலங்கள் / யூனியன் பிரதேசங்களில் நடைமுறையில் இருக்கும் பாடங்களின் வகைப்பாட்டில் தேர்வு செய்து, பதிவேற்றம் செய்வதற்கு அனுமதி பெறுவதற்கு அவகாசம் இருக்கும். ஆசிரியர் பயிற்சிக்கான பாடத் திட்டங்களுக்கும் பங்களிப்புகளை அளிக்குமாறு வித்யாதான் விரைவில் அழைப்பு விடுக்கும் என்றும் அமைச்சர் தெரிவித்தார்.
வித்யாதான் மூலம் பதிவு செய்யவும், பங்களிப்பு செய்யவும் கூடுதல் விவரங்களுக்கு பின்வரும் https://vdn.diksha.gov.in/ அல்லது https://diksha.gov.in/ . இணையதளத்தைக் காணலாம்.
(Visitor Counter : 215
பெண்கள் மற்றும் குழந்தை நலன் அமைச்சகம்
கணவரை இழந்த பெண்களுக்கான இல்லங்கள்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த பெண்கள் மற்றும் குழந்தைகள் நலத்துறை அமைச்சர் திருமதி. ஸ்ம்ரிதி சுபின் இராணி கீழ்காணும் தகவல்களை வழங்கினார்.
ஸ்வதர் கிரஹ் திட்டத்தை 1 ஏப்ரல் 2016 முதல் பெண்கள் மற்றும் குழந்தைகள் மேம்பாட்டு அமைச்சகம் நடைமுறைப்படுத்துகிறது. கடினமான சூழ்நிலைகளில் உள்ள பெண்களின் முதன்மைத் தேவைகளைப் இத்திட்டம் பூர்த்தி செய்கிறது.
குடும்ப முரண்பாடு, குற்றம், வன்முறை, மன அழுத்தம், காரணமாக வீடற்ற பெண்கள் மற்றும் சிறுமிகள், சமூக புறக்கணிப்பு அல்லது விபச்சாரத்தில் தள்ளப்பட்டு ஆபத்தில் உள்ளவர்களுக்கு தங்குமிடம், உணவு, உடை, ஆலோசனை, பயிற்சி, மருத்துவ மற்றும் சட்ட உதவி ஆகியவற்றின் மூலம், பொருளாதார ரீதியாகவும், மனரீதியாகவும் மறுவாழ்வு அளிப்பதை இந்தத் திட்டம் நோக்கமாகக் கொண்டுள்ளது.
கணவரை இழந்த 1000 பெண்கள் தங்கும் வகையில் உத்தரப்பிரதேசத்தின் மதுராவில் உள்ள விருந்தாவனத்தில் 'கிருஷ்ண குடிலை' அமைச்சகம் கட்டியுள்ளது. அத்தகைய பெண்களுக்கு பாதுகாப்பான தங்குமிடம், சுகாதார சேவைகள், சத்தான உணவு, சட்ட மற்றும் ஆலோசனை சேவைகளை வழங்குவதை இந்த இல்லம் நோக்கமாகக் கொண்டுள்ளது.
கணவரை இழந்த பெண்களுக்கான நாட்டின் மிகப்பெரிய தங்குமிடமாக இது அமைந்துள்ளது. தற்போது 140 பேர் இதில் வசிக்கின்றனர். பெரும்பாலான ஸ்வதர் கிரஹ்கள் வாடகை கட்டிடங்களில் இயங்கி வருகின்றன. மத்தியப் பிரதேசத்தில் ஒரு ஸ்வதர் கிரஹ் மற்றும் உத்தரப்பிரதேசத்தில் ஒரு கிருஷ்ண குடில் உட்பட மூன்று கட்டப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811394
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றால் இறப்பவர்களின் வீதம் இந்தியாவில் தொடர்ந்து குறைந்து வருகிறது, தற்போது 2.28 சதம் மட்டுமே
குணமடைந்தோர் எண்ணிக்கை 9 லட்சத்தைக் கடந்தது
தொடர்ந்து 4-வது நாளாக ஒரு நாளில் குணமடைவோர் எண்ணிக்கை 30,000-க்கும் கூடுதல்
தீவிர பரிசோதனை மூலமாக, கொவிட்-19 தொற்றினை ஆரம்ப நிலையிலேயே கண்டுபிடிப்பது, தனிமைப்படுத்துவது மற்றும் சிகிச்சை அளிப்பது ஆகியவற்றில், மத்திய, மாநில மற்றும் யூனியன் பிரதேச அரசுகள் குவிந்த கவனத்துடன் நடவடிக்கைகளை எடுத்து வருவதால், இறப்பவர்களின் விகிதம் தொடர்ந்து குறைந்து வருகிறது. குணமடைவர்களின் விகிதம் அதிகரித்து வருகிறது.
கொவிட்-19 தொற்றால் பாதிக்கப்பட்டு இறப்பவர்களின் விகிதம் தொடர்ந்து குறைந்து, தற்போது 2.28 ஆக உள்ளது. உலகிலேயே இறப்பவர்களின் விகிதம் குறைந்துள்ள நாடுகளில் இந்தியாவும் ஒன்று.
தொடர்ந்து 4-வது நாளாக, ஒரு நாளில் குணமடைவோரின் எண்ணிக்கை 30,000-க்கும் அதிகமாக உள்ளது. கடந்த 24 மணி நேரத்தில் மட்டும் 31,991 நோயாளிகள் குணமடைந்து, வீடு திரும்பியுள்ளனர். இதன் விளைவாக இதுவரை இத்தொற்றினால் பாதிக்கப்பட்டு குணமடைந்தவர்களின் மொத்த எண்ணிக்கை 9 லட்சத்தை  கடந்துள்ளது. குணமடையும் விகிதம் 64 விழுக்காடாக உள்ளது.
இறப்பு விகிதம் குறைந்துள்ளதாலும், அதிகம் பேர் குணமடைந்து வருவதாலும், மருத்துவ சிகிச்சை  பெறுபவர்களை விட, 4,32,453 பேர் அதிகமாக குணமடைந்துள்ளனர். மருத்துவமனையில் இருப்பவர்களுக்கும், வீடுகளில் தனிமைப்படுத்தப்பட்டு உள்ளவர்களுக்கும் தொடர்ந்து மருத்துவ சிகிச்சை அளிக்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 133.88 கோடியைக் கடந்தது
நாட்டில் கடந்த 24 மணி நேரத்தில் 69,98,601 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 133.88 கோடியைக்  கடந்தது. 1,40,27,706 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,995 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,41,38,763 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.37 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 47 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 5,784 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 88,993 ஆக உள்ளது; இது கடந்த 563 நாட்களில் மிகக் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.26 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 9,50,482 கொவிட் பரிசோதனைகள் செய்யப்பட்டன. இதுவரை சுமார் 65.76 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 30 நாட்களில் 1 சதவீதத்திற்கும் குறைவாக நீடித்து, தற்போது 0.68 சதவீதமாக உள்ளது. தினசரித் தொற்று விகிதம் 0.58 சதவீதமாக பதிவாகியுள்ளது. இந்த எண்ணிக்கை தொடர்ந்து 71 நாட்களாக 2 சதவீதத்திற்குக் கீழே 106 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781176
கப்பல் போக்குவரத்து அமைச்சகம்
சாகர்மாலா திட்டம்: பாதிக்கப்பட்ட மீனவர்களுக்கு, கடலோர சமுதாய மேம்பாட்டு திட்டத்தின் கீழ் வாழ்வாதார உதவி - மாநிலங்களவையில் மத்திய அமைச்சர் தகவல்
மாநிலங்களவையில் கப்பல் போக்குவரத்துத் துறை இணையமைச்சர் திரு சாந்தனு தாகூர் எழுத்துப்பூர்வமாக அளித்த பதிலில் கூறியதாவது:
சாகர்மாலா திட்டத்தின் முக்கிய நோக்கம் கடலோர சமுதாய மேம்பாடு. மீனவர்களின் நலனுக்காக, கப்பல் போக்குவரத்துத் துறை அமைச்சகம், மீன்வளத்துறை அமைச்சகத்துடன் இணைந்து, மீன்பிடி துறைமுக திட்டங்களுக்கு ஒரு பகுதி நிதியை அளிக்கிறது. சாகர்மாலா திட்டத்தின் கீழ், ரூ.2,598 கோடி மதிப்பில் 28 மீன்படி துறைமுக திட்டங்கள் பல்வேறு அமைப்புகள் மூலம் அமல்படுத்தப்படுகின்றன. இவற்றில் ரூ.1,694 கோடி மதிப்பிலான, 17 திட்டங்களுக்கு, சாகர்மாலா திட்டத்தின் கீழ் ஒரு பகுதி நிதி அளிக்கப்படுகிறது. இவற்றில் 9 திட்டங்கள் நிறைவடைந்து விட்டன. மாநிலம் மற்றும் மாவட்டம் வாரியான விவரங்கள் இணைப்பில் கொடுக்கப்பட்டுள்ளன.
தமிழகத்தில் ராமநாதபுரம், நாகப்பட்டினம், கன்னியாகுமரி ஆகிய மாவட்டங்களில், 4 மீன்பிடி துறைமுகங்கள், இத்திட்டத்தின் கீழ் பல கோடி மதிப்பில் கட்டப்படுகின்றன மற்றும் விரிவாக்கம் செய்யப்படுகின்றன.
பிறநாடுகளுக்கு ரோந்து கப்பல்கள்:
அனைத்து பகுதியிலும் பாதுகாப்பு மற்றும் வளர்ச்சி   திட்டத்தி்ன கீழ் இந்திய கடல் பகுதியில் அமைந்துள்ள நாடுகளுக்கு உதவிகள் அளிக்கப்பட்டு வருகின்றன.
செசல்ஸ் கடலோர பாதுகாப்பு படை பயன்பாட்டுக்காக, இந்தியாவில் தயாரிக்கப்பட்ட அதிவிரைவு ரோந்து கப்பல் செசல்ஸ் நாட்டிடம் கடந்த ஏப்ரல் 8ம் தேதி ஒப்படைக்கப்பட்டது. இந்த காணொலி நிகழ்ச்சியில், செசல்ஸ் அதிபரிடம் 48.9 மீட்டர் நீளமுள்ள அதிவிரைவு ரோந்து கப்பலை பிரதமர் ஒப்படைத்தார். இந்த கப்பல் கொல்கத்தாவை சேர்ந்த ஜிஆர்எஸ்இ நிறுவனம் ரூ.100 கோடி செலவில் கட்டியது. கடல்சார் பாதுகாப்பில் செசல்ஸ் இந்தியாவின் நம்பிக்கைக்குரிய நாடாக இருப்பதால், இந்த ரோந்து கப்பல் அளிக்கப்பட்டது.
இதேபோன்ற அதிவிரைவு ரோந்து கப்பல்களை செசல்ஸ் நாட்டுக்கு கடந்த 2005 மற்றும் 2014ம் ஆண்டுகளிலும், மொரீசியஸ் நாட்டுக்கு 2016 மற்றும் 2017ம் ஆண்டிலும், மாலத்தீவுக்கு 2006 மற்றும் 2019ம் ஆண்டிலும் இந்தியா வழங்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1736779
https://pib.gov.in/PressReleasePage.aspx?PRID=1736778
புள்ளியியல் மற்றும் திட்ட அமலாக்கம் அமைச்சகம்
இந்தியாவில் ஊதிய அறிக்கை- ஓர் முறையான வேலைவாய்ப்புப் பார்வை
தேசிய புள்ளிவிவர அலுவலகம் , புள்ளிவிவரங்கள் மற்றும் திட்ட அமலாக்க அமைச்சகம் செப்டம்பர், 2017 முதல் அக்டோபர், 2020 வரையிலான காலப்பகுதியை உள்ளடக்கிய நாட்டின் வேலைவாய்ப்புக் கண்ணோட்டம் குறித்த செய்திக்குறிப்பை வெளியிட்டுள்ளது. இந்த அறிக்கை சில பரிமாணங்களில் முன்னேற்றத்தை மதிப்பிடுவதற்கு, தேர்ந்தெடுக்கப்பட்ட அரசாங்க முகமைகளுடன் கிடைக்கும் நிர்வாகப் பதிவுகளின் அடிப்படையில் அமைந்துள்ளது.
இதுதொடர்பான விரிவான அறிக்கை இங்கே இணைக்கப்பட்டுள்ளது.
https://static.pib.gov.in/WriteReadData/userfiles/payroll%20-%20Copy%201.pdf
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1683253
ரெயில்வே அமைச்சகம்
பயிற்சி பெறுபவர்களை ஊக்குவிக்க பல்வேறு நடவடிக்கைகளை ரயில்வே எடுத்து வருகிறது
அப்ரெண்டிஸ் சட்டத்தின் படி, தற்போது ஆட்சேர்ப்பு நடைபெறும் முதல் நிலைக்காக அறிவிக்கப்பட்ட 1,03,769 காலியிடங்களில் 20 சதவீத காலியிடங்களை  பயிற்சி பெறுவோருக்காக  இந்திய ரயில்வே ஒதுக்கீடு செய்தது.
ரயில்வே ஸ்தாபனங்களில் பயிற்சி பெற்ற அப்ரெண்டிஸ்கள் நிரந்தர பணி நியமனத்தை கோரி வருவதாக சமீபத்தில் செய்திகள் வெளிவந்தன.
பொது மேலாளர்களுக்கு முன்பு இருந்து வந்து, மார்ச் 2017-இல் விலக்கப்பட்ட அதிகாரத்தை திரும்ப அளிப்பதன் மூலம் இதை அப்ரெண்டிஸ்கள் கோரி வருகின்றனர்.
சிலர் கோரி வரும் திறந்தவெளி போட்டியில்லாத நிரந்தர பணி என்பது அரசியலமைப்பு விதிகள் மற்றும் இந்திய அரசின் நிரந்தர பணி விதிமுறைகளுக்கு முரணானது. நாட்டின் அனைத்து மக்களும் நிரந்தர பணிகளுக்கு விண்ணப்பித்து போட்டியிட உரிமையுள்ளவர்கள் ஆவார்கள். திறந்தவெளி போட்டி இல்லாத நேரடி நியமனம் விதிகளுக்கு புறம்பானது.
மேலும், அப்ரெண்டிஸ் சட்டத்தில் 2016-இல் செய்த திருத்தத்தின் படி, தங்களது ஸ்தாபனத்தில் பயிற்சி பெற்றவர்களுக்கு பணி வழங்குவதற்கான கொள்கையை பணி வழங்கும் ஒவ்வொருவரும் வகுக்க வேண்டும்.
இதை மனதில் கொண்டு, தற்போது ஆட்சேர்ப்பு நடைபெறும் முதல் நிலைக்காக அறிவிக்கப்பட்ட காலியிடங்களில் 20 சதவீத இடங்களை அப்ரெண்டிஸ்களுக்காக இந்திய ரயில்வே ஒதுக்கீடு செய்துள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1666831
---
(Visitor Counter : 279
பிரதமர் அலுவலகம்
திரிபுரா மாநில அமைப்பு தினத்தன்று மக்களுக்கு பிரதமர் வாழ்த்து
திரிபுரா மாநில அமைப்பு தினத்தன்று மக்களுக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
“திரிபுரா மக்களுக்கு மாநில அமைப்பு தின வாழ்த்துக்கள். ஓராண்டுக்கும் குறைவான காலத்தில் இந்த மாநிலம் குறிப்பிடத்தக்க முன்னேற்றத்தைக் கண்டுள்ளது. அதன் உண்மையான ஆற்றல் உணரப்பட்டுள்ளதோடு சாதனை அளவாக மக்களின் விருப்பங்கள் நிறைவேற்றப்பட்டு வருகின்றன. வரும் ஆண்டுகளில் இந்த உணர்வு மேலும் வளரட்டும்” என்று பிரதமர் கூறியுள்ளார்.
-------
(Visitor Counter : 77
இளைஞர் நலன் மற்றும் விளையாட்டு அமைச்சகம்
பிரேசிலில் நடைபெறவுள்ள பாரா பேட்மிண்டன் போட்டிகளில் பங்கேற்கும் வீரர்களுக்கு நிதியுதவி
பிரேசிலில் நடைபெறவுள்ள பாரா பேட்மிண்டன் இன்டர்நேஷனல் போட்டிகளில் பங்கேற்கும் 12 வீரர்கள் மற்றும் வீராங்கனைகளுக்கு நிதியுதவி அளிக்கும் கருத்துருவுக்கு மத்திய இளைஞர் நலன் மற்றும் விளையாட்டு அமைச்சகம் ஒப்புதல் அளித்துள்ளது. அமைச்சகத்தின் சார்பில் அண்மையில் நடைபெற்ற மிஷன் ஒலிம்பிக் ஷெல் என்னும் கூட்டத்தில் இந்த முடிவு எடுக்கப்பட்டது.
ஒலிம்பிக் மேடை இலக்கு திட்டத்தின் கீழ் இந்த நிதியுதவி வழங்கப்படுகிறது. 12 வீரர்களுக்கும், அவர்களது ஆதரவு பணியாளர்களுக்கும் இது வழங்கப்படும். அவர்களது பயணம், விசா, காப்பீட்டு செலவுகள் இதில் அடங்கும்.
இத்திட்டத்தின் கீழ் பயனடையும் வீரர்கள் வருமாறு:
- பிரமோத் பகத், 2. மானசி ஜோஷி, 3. கிருஷ்ணா நாகர், 4. சுகந்த் கதம், 5.நிதேஷ் குமார், 6. மனோஜ் சர்கார், 7. சுகாஸ் யத்திராஜ், 8. தருண் தில்லான், 9. மந்தீப் கவுர், 10. நித்யாஸ்ரீ, 11.பாருல் பார்மர், 12. மனிஷா ராமதாஸ்.
வணிகம் மற்றும் தொழில்துறை அமைச்சகம்
இந்திய நறுமணப் பொருட்கள் வாரியம் 36-வது ஆண்டு விழாவைக் கொண்டாடியது
கொச்சியை தலைமையிடமாகக் கொண்ட இந்திய நறுமணப் பொருட்கள் வாரியம் 36-வது நிறுவன தின விழாவைக் கொண்டாடியது. இதன் ஒரு பகுதியாக நறுமணப் பொருட்கள் தொழில்துறையினர் மற்றும் ஏற்றுமதியாளர்கள் பங்கேற்ற குழு விவாதத்திற்கும் ஏற்பாடு செய்யப்பட்டிருந்தது.
இந்நிகழ்ச்சியில் பங்கேற்று பேசிய மத்திய வர்த்தகம் மற்றும் தொழில்துறை கூடுதல் செயலாளர் திரு ராஜேஷ் அகர்வால், நறுமணப் பொருட்கள் பிரிவில் பல வகையானப் பொருட்களை ஏற்றுமதி செய்வதன் மூலம் இத்துறையில் இந்தியா மேலும் வலுப்பெறும் என்றார். மதிப்புக் கூட்டுதலை அதிகளவில் மேற்கொள்ளும் போது, இத்துறை மேலும் மீட்சித்தன்மையுடையதாக மாறும் என்று அவர் தெரிவித்தார்.
36-வது நிறுவன தினத்தில் நறுமணப் பொருட்கள் வாரியம் தூய்மையான மற்றும் பாதுகாப்பான நறுமணப் பொருட்கள் தொடர்பான தேசிய அளவிலான பிரச்சார இயக்கத்திற்கும் ஏற்பாடு செய்திருந்தது. 20 மாநிலங்கள் மற்றும் யூனியன் பிரதேசங்களை உள்ளடக்கிய இந்த இயக்கம் உணவுப் பாதுகாப்பு மற்றும் தரமான நறுமணப் பொருட்கள் குறித்த தகவல்களைப் பரப்புவதற்காக ஏற்பாடு செய்யப்பட்டது.
நறுமணப் பொருட்கள் வாரியம் மத்திய வர்த்தக அமைச்சகத்தால் 1987-ம் ஆண்டு பிப்ரவரி 26-ம் தேதி தொடங்கப்பட்டது. நறுமணப் பொருட்கள் தொழில்துறையில் ஈடுபட்டுள்ளோர் மற்றும் ஏற்றுமதியாளர்களுக்கிடையேப் பல்வேறு நிலைகளில் இணைப்பு பாலமாக இந்த வாரியம் செயல்பட்டு வருகிறது.
புவி அறிவியல் அமைச்சகம்
பிளாஸ்டிக் கழிவுகள் மீதான கவனத்துடன் கடற்கரை மாசினை எதிர்கொள்ள இந்தியா, ஆஸ்திரேலியா. சிங்கப்பூர் ஒருங்கிணைந்துள்ளன
பிளாஸ்டிக் கழிவுகள் மீதான கவனத்துடன் கடற்கரை மாசினை எதிர்கொள்ள 2022 பிப்ரவரி 14-15 தேதிகளில் ஆஸ்திரேலிய அரசு சிங்கப்பூர் அரசுடன் இணைந்து இந்திய அரசு சர்வதேச பயிலரங்கை நடத்தியது. இணைய வழி நடைபெற்ற இந்தப் பயிலரங்கில் உலகின் முன்னணி நிபுணர்கள், விஞ்ஞானிகள், கொள்கை நிபுணத்துவம் கொண்ட அரசு அதிகாரிகள், தொழில்துறை, பதிய கண்டுபிடிப்பு மற்றும் முறைசாரா துறைகளிலிருந்து பிரதிநிதிகள் ஆகியோர் பங்கேற்றனர். கடற்கரைப் பகுதியில் கழிவுகளை கண்காணித்தல் மற்றும் மதிப்பிடுவதற்கான ஆய்வில், தலையிடுதல், உலகளாவிய கடற்கரை பிளாஸ்டிக் மாசு பிரச்சனைக்கு நீடித்த வகையில் தீர்வு காணுதல் பற்றி விவாதிப்பதை இது நோக்கமாகக் கொண்டிருந்தது.
இந்திய பசிபிக் பிராந்தியத்தில் பிளாஸ்டிக் கழிவுகள் குறித்த ஆராய்ச்சி, சிறந்த நடைமுறைகளும், தொழில்நுட்பங்களும், பிளாஸ்டிக் மாசினைத் தடுப்பதற்கான தீர்வுகள், பாலிமர் மற்றும் பிளாஸ்டிக். பிளாஸ்டிக் மாசினைத் தடுக்க பிராந்திய ஒத்துழைப்புக்கான தொழில்நுட்பம், பதிய கண்டுபிடிப்புகள் மற்றும் வாய்ப்புகள் என்பவை இந்தப் பயிலரங்கின் முக்கிய அமர்வுகளாக இருந்தன. கிழக்காசிய உச்சிமாநாட்டு நாடுகளைச் சேர்ந்த பங்கேற்பாளர்களிடையே விவாதத்தை ஊக்கப்படுத்த கலந்துரையாடல் மற்றும் குழு விவாதங்கள் இந்த அமர்வுகளில் இடம் பெற்றன.
சென்னையில் உள்ள கடலோர ஆய்வுக்கான தேசிய மையம், சிங்கப்பூர் அரசு, ஆஸ்திரேலியாவின் காமன்வெல்த் அறிவியல் மற்றும் தொழில்துறை அமைப்பு ஆகியவை பிளாஸ்டிக் பொருட்களை அழித்தல், மறுசுழற்சி செய்தல், பிளாஸ்டிக் இல்லாத தூய்மையான கடல்பகுதிக்கான எதிர்கால ஒத்துழைப்பு பற்றி, கருத்துப் பரிமாற்றம் செய்துகொண்டன.
இந்தப் பயிலரங்கில் மத்திய புவிசார் அறிவியல் அமைச்சக செயலாளர் டாக்டர் எம் ரவிச்சந்திரன் முக்கிய உரை நிகழ்த்தினார். கடல் பகுதியில், பிளாஸ்டிக் பொருட்களின் பரவல் குறித்து அறிவதற்கு தொலை உணர்வு, செயற்கை நுண்ணறிவு போன்ற தொழில்நுட்பக் கருவிகளை பயன்படுத்துமாறு அவர் யோசனை தெரிவித்தார்.
மேலும் விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1798509
ஊரக வளர்ச்சி அமைச்சகம்
40,000 க்கும் மேற்பட்ட அமிர்த நீர்நிலைகள் நாட்டுக்கு அர்ப்பணிக்கப்பட்டுள்ளன - மத்திய அரசின் ஊரக வளர்ச்சி அமைச்கத்தின் குறிப்பிடத்தக்க சாதனை
விடுதலையின் 75ஆவது ஆண்டு கொண்டாட்டமான அமிர்த பெருவிழாவின் ஒரு பகுதியாக அமிர்த நீர் நிலைகளை கட்டமைக்கும் இயக்கத்தை பிரதமர் திரு நரேந்திர மோடி 2022 ஆம் ஆண்டு ஏப்ரல் 24 ஆம் தேதி தொடங்கி வைத்தார். இதன்படி நாடு முழுவதும் ஒவ்வொரு மாவட்டத்திலும் குறைந்தது 75 நீர்நிலைகளை அமைக்க இலக்கு நிர்ணயிக்கப்பட்டுள்ளது. கிராமப்பகுதிகளில் ஏற்படும் தண்ணீர் பற்றாக்குறை தொடர்பான சிக்கல்களை எதிர்கொள்ளும் நோக்கில் இத்திட்டம் செயல்படுத்தப்படுகிறது.
2023 ஆகஸ்ட் 15 ஆம் தேதிக்குள் நாடு முழுவதும் 50,000 அமிர்த நீர் நிலைகளுக்கான பணிகளை நிறைவு செய்ய இலக்கு நிர்ணயிக்கப்பட்டுள்ளது. இந்த இயக்கம் தொடங்கப்பட்டு 11 மாதங்களே ஆகியுள்ள நிலையில், குறுகிய காலத்தில் 40,000 நீர் நிலைகள் கட்டி முடிக்கப்பட்டுள்ளன.
2023 ஆகஸ்ட் 15 ஆம் தேதி வரை நிர்ணயிக்கப்பட்ட இலக்கில் தற்போது 80 சதவீதம் எட்டப்பட்டுள்ளது. இந்த இயக்கத்தின் முக்கிய அம்சம் மக்கள் பங்களிப்பாகும். அனைத்து நிலைகளிலும் இதில் மக்கள் பங்களிப்பு அடங்கியுள்ளது. ஒவ்வொரு மாவட்டத்திலும் குறைந்தது 75 நீர் நிலைகளை உருவாக்கும் அமிர்த சரோவர் இயக்கம், நீர்ப்பாசனம், மீன்பிடி தொழில்துறை, கால்நடை வளர்ப்பு உள்ளிட்ட 17 பணிகளுக்கு பயனுள்ளதாக அமைகின்றன. இவை ஊரகப் பகுதி மக்களுக்கு வாழ்வாதாரத்தை மேம்படுத்துகின்றன.
இந்த இயக்கத்தின் முக்கிய அம்சமாக அரசின் முழுமையான அணுகுமுறை அமைந்துள்ளது. ஊரக வளர்ச்சி அமைச்சகத்துடன் ரயில்வே, சாலை போக்குவரத்து, ஜல்சக்தி, பஞ்சாயத் ராஜ், சுற்றுச்சூழல் ஆகிய அமைச்சகங்கள் இணைந்து செயல்படுகின்றன.